钦定古今图书集成/理学汇编/字学典/第123卷 > 王穉登
## 钦定古今图书集成/理学汇编/字学典/第123卷 > 王穉登

按《列朝诗集小传》：“王穉登，字伯谷，先世江阴人，移居
吴门。十岁为诗，长而骏发，名满吴会间，妙于书及篆
隶。吴门自文待诏殁后，风雅之道未有所归。伯谷振
华启秀，嘘枯吹生，擅词翰之席者三十馀年。闽粤之
人过吴门者，虽贾胡穷子，必踳门求一见，乞其片缣
尺素，然后去。”

按《游居录》：“王伯谷隶书遒古，大胜真草。”

按：《续文献通考》：“王伯谷出入淳父公瑕，而加尖峭。”